Meile vastas 74 inimest, kes olid lõpetanud ülikooli vahemikus 1972–2018. Aastatel 1972–1987 lõpetanutest vastas vaid kuus inimest, järgmine mainitud aasta oli 1994 (üks vastanu). Alates aastast 1998 võimaldab vastanute arv anda teatud (muidugi piiratud) ülevaate Tallinna ülikooli saksa keele eriala lõpetanute tööelust. Vastanute väikse arvu tõttu varasemal perioodil alustan tulemuste analüüsiga aastast 1998, võttes aluseks 67 vastanu andmed.
#000009
Küsitluse tulemusi kommenteerides tuleb siiski möönda, et on võimalik, et need, kelle töö ei ole seotud saksa keelega, ei olnud sama valmis küsitlusele vastama kui erialase tööga hõivatud inimesed. Seega on võimalik, et küsitluses esitatud osa TLÜ ja Tallinna pedagoogikaülikooli lõpetanutest ei kujuta endast statistiliselt representatiivset läbilõiget meie lõpetanutest.
#000019